**תפילת 'אבינו מלכנו' - דף לימוד**

1. **אבא ומלך**

עַיְּינוּ בַּתְּפִילָּה וְהַדְגִּישׁוּ אֶת הַמִּילִּים שֶׁמּוֹפִיעוֹת בּוֹ הֲכִי הַרְבֵּה.

|  |
| --- |
| **אבינו מלכנו** |
| **אָבִינוּ מַלְכֵּנוּ חָטָאנוּ לְפָנֶיךָ****אָבִינוּ מַלְכֵּנוּ אֵין לָנוּ מֶלֶךְ אֶלָּא אָתָּה****אָבִינוּ מַלְכֵּנוּ עֲשֵׂה עִמָּנוּ לְמַעַן שְׁמֶךָ****אָבִינוּ מַלְכֵּנוּ חַדֵּשׁ עָלֵינוּ שָׁנָה טוֹבָה****אָבִינוּ מַלְכֵּנוּ בַּטֵּל מֵעָלֵינוּ כָּל גְזֵרוֹת קָשׁוֹת****אָבִינוּ מַלְכֵּנוּ בַּטֵּל מַחְשְׁבוֹת שׂוֹנְאֵינוּ****אָבִינוּ מַלְכֵּנוּ הָפֵר עֲצַת אוֹיְבֵינוּ****אָבִינוּ מַלְכֵּנוּ כַּלֵּה כָּל צַר וּמַשְׂטִין מֵעָלֵינוּ****אָבִינוּ מַלְכֵּנוּ סְתֹם פִּיּוֹת מַשְׂטִינֵינוּ וּמְקַטְרִיגֵנוּ****אָבִינוּ מַלְכֵּנוּ כַּלֵּה דֶבֶר וְחֶרֶב וְרָעָב וּשְׁבִי וּמַשְׁחִית וְעָוֹן וּשְׁמַד מִבְּנֵי בְרִיתֶךָ****אָבִינוּ מַלְכֵּנוּ מְנַע מַגֵּפָה מִנַּחֲלָתֶךָ****אָבִינוּ מַלְכֵּנוּ סְלַח וּמְחַל לְכָל עֲוֹנוֹתֵינוּ****אָבִינוּ מַלְכֵּנוּ מְחֵה וְהַעֲבֵר פְּשָׁעֵינוּ וְחַטֹּאתֵינוּ מִנֶּגֶד עֵינֶיךָ****אָבִינוּ מַלְכֵּנוּ מְחֹק בְּרַחֲמֶיךָ הָרַבִּים כָּל שִׁטְרֵי חוֹבוֹתֵינוּ****אָבִינוּ מַלְכֵּנוּ הַחֲזִירֵנוּ בִּתְשׁוּבָה שְׁלֵמָה לְפָנֶיךָ****אָבִינוּ מַלְכֵּנוּ שְׁלַח רְפוּאָה שְׁלֵמָה לְחוֹלֵי עַמֶּךָ****אָבִינוּ מַלְכֵּנוּ קְרַע רוֹעַ גְּזַר דִּינֵנוּ****אָבִינוּ מַלְכֵּנוּ זָכְרֵנוּ בְּזִכָּרוֹן טוֹב לְפָנֶיךָ****אָבִינוּ** **מַלְכֵּנוּ כָּתְבֵנוּ בְּסֵפֶר חַיִּים טוֹבִים****אָבִינוּ מַלְכֵּנוּ כָּתְבֵנוּ בְּסֵפֶר גְּאוּלָּה וִישׁוּעָה****אָבִינוּ מַלְכֵּנוּ כָּתְבֵנוּ בְּסֵפֶר פַּרְנָסָה וְכַלְכָּלָה****אָבִינוּ מַלְכֵּנוּ כָּתְבֵנוּ בְּסֵפֶר זְכֻיּוֹת****אָבִינוּ מַלְכֵּנוּ כָּתְבֵנוּ בְּסֵפֶר סְלִיחָה וּמְחִילָה** | **אָבִינוּ מַלְכֵּנוּ הַצְמַח לָנוּ יְשׁוּעָה בְּקָרוֹב****אָבִינוּ מַלְכֵּנוּ הָרֵם קֶרֶן יִשְׂרָאֵל עַמֶּךָ****אָבִינוּ מַלְכֵּנוּ הָרֵם קֶרֶן מְשִׁיחֶךָ****אָבִינוּ מַלְכֵּנוּ מַלֵּא יָדֵינוּ מִבִּרְכוֹתֶיךָ****אָבִינוּ מַלְכֵּנוּ מַלֵּא אֲסָמֵינוּ שָׂבָע****אָבִינוּ מַלְכֵּנוּ שְׁמַע קוֹלֵנוּ חוּס וְרַחֵם עָלֵינוּ****אָבִינוּ מַלְכֵּנוּ קַבֵּל בְּרַחֲמִים וּבְרָצוֹן אֶת תְּפִלָּתֵנוּ****אָבִינוּ מַלְכֵּנוּ פְּתַח שַׁעֲרֵי שָׁמַיִם לִתְפִלָּתֵנוּ****אָבִינוּ מַלְכֵּנוּ זְכֹר כִּי עָפָר אֲנָחְנוּ****אָבִינוּ מַלְכֵּנוּ נָא אַל תְּשִׁיבֵנוּ רֵיקָם מִלְּפָנֶיךָ****אָבִינוּ מַלְכֵּנוּ תְּהֵא הַשָּׁעָה הַזֹּאת שְׁעַת רַחֲמִים וְעֵת רָצוֹן מִלְּפָנֶיךָ****אָבִינוּ מַלְכֵּנוּ חֲמוֹל עָלֵינוּ וְעַל עוֹלָלֵינוּ וְטַפֵּנוּ****אָבִינוּ מַלְכֵּנוּ עֲשֵׂה לְמַעַן הֲרוּגִים עַל שֵׁם קָדְשֶׁךָ****אָבִינוּ מַלְכֵּנוּ עֲשֵׂה לְמַעַן טְבוּחִים עַל יִחוּדֶךָ****אָבִינוּ מַלְכֵּנוּ עֲשֵׂה לְמַעַן בָּאֵי בָאֵשׁ וּבַמַּיִם עַל קִדּוּשׁ שְׁמֶךָ****אָבִינוּ מַלְכֵּנוּ נְקוֹם לְעֵינֵנוּ נִקְמַת דַּם עֲבָדֶיךָ הַשָּׁפוּךְ****אָבִינוּ מַלְכֵּנוּ עֲשֵׂה לְמַעַנְךָ אִם לֹא לְמַעֲנֵנוּ****אָבִינוּ מַלְכֵּנוּ עֲשֵׂה לְמַעַנְךָ וְהוֹשִׁיעֵנוּ****אָבִינוּ מַלְכֵּנוּ עֲשֵׂה לְמַעַן רַחֲמֶיךָ הָרַבִּים****אָבִינוּ מַלְכֵּנוּ עֲשֵׂה לְמַעַן שִׁמְךָ הַגָּדוֹל הַגִּבּוֹר וְהַנּוֹרָא שֶׁנִּקְרָא עָלֵינוּ****אָבִינוּ מַלְכֵּנוּ חָנֵּנוּ וַעֲנֵנוּ כִּי אֵין בָּנוּ מַעֲשִׂים עֲשֵׂה עִמָּנוּ צְדָקָה וָחֶסֶד וְהוֹשִׁיעֵנוּ** |

שאלות לעיון:

* לְמִי מוּפְנֶת הַתְּפִילָּה?
* בְּאֵילוּ כִּיּנּוִיים נוֹסָפִים אֶפְשָׁר לְכַנוֹת אֶל ?
* לָמָּה לְדַעְתְּכֶם, בָּחֲרוּ חֲכָמִים דַּוְוקָא בַּתְּאַרִים הָאֵלֶּה?
* אֵיזֶה רֶגֶשׁ מְעוֹרֶרֶת בָּכֶם הַמִּילָּה '**אַבָּא**'?
* אֵיזֶה רֶגֶשׁ מְעוֹרֶרֶת בָּכֶם הַמִּילָּה **'מֶלֶךְ'**?. אֵילוּ דְּמוּיּוֹת שֶׁל מְלָכִים אַתֶּם מַכִּירִים (מֵהַתַּנַ"ךְ, מֵהַהִיסְטוֹרְיָה, מֵאַגָּדוֹת, מִסְּרָטִים) אֵיזֶה יַחַס מִתְקַיֵּים בֵּין הַמֶּלֶךְ לְנְתִינַיו?
* מָה אוֹפִי הַיְּחָסִים בֵּין אָדָם לָאֵל כְּשֶׁהוּא קוֹרֵא לוֹ 'אַבָּא' וּמָה אוֹפִי הַיְּחָסִים כְּשֶׁהוּא קוֹרֵא לוֹ 'מֶלֶךְ'?. אֵיךְ הָיִיתֶם מַעֲדִיפִים לִפְנוֹת אֵלָיו? הַאִם יֵשׁ רְגָעִים שֶׁבָּהֶם הָיִיתֶם מַעֲדִיפִים בִּמְיוּחָד אֶחָד מֵהַתְּאַרִים?
* סַמְּנוּ מִשְׁפָּטִים בַּתְּפִילָּה שֶׁמְּתָאֲרִים יַחֲסֵי אָב-בֵּן בְּצֶבַע יָרוֹק וּמִשְּׁפָטִים שֶׁמְּתָאֲרִים יַחֲסֵי מֶלֶךְ-נָתִין בְּצֶבַע אָדוֹם. הַאִם יֵשׁ הַסְכָּמָה בְּחַבְרוּתָא עַל כָּל מִשְׁפָּט מְסוּמָּן?
* אֵילוּ בַּקָּשׁוֹת בַּתְּפִילָּה מְדַבְּרוֹת בִּמְיוּחָד לְלִבְּכֶם? מַדּוּעַ?

פעילות - יצירה

1. חִישְׁבוּ עַל אֲמִירוֹת אִישִׁיוֹת שֶׁהֱיִיתֶם מוֹסִיפִים לַתְּפִילָּה כְּשֶׁאַתֶּם פּוֹנִים אֵלָיו כְּמוֹ יֶלֶד לְאָבִיו, וּכְשֶׁאַתֶּם פּוֹנִים אֵלָיו כְּעֶבֶד לְמַלְכּוֹ.
2. כִּיתְבוּ אֶת הַבַּקָּשׁוֹת הָאִישִׁיּוֹת שֶׁל כָּל הָחַבְרוּתָא וְקִשְּׁטוּ בְּצוּרָה יָפָה הַמַּתְאִימָה לִתְפִילָּה בְּיָמִים נוֹרָאִים. בְּסִיוּם הַלִּימּוּד נִתְלָה אֶת בַּקָּשׁוֹתֵיכֶם עַל הַקִּיר הַמְּיוֹעָד לְכָךְ.
3. **מקורה של התפילה**

**רְגִילִים לוֹמָר 'אבינו מלכנו' מִימֵי רבִּי עקיבא, כְּמוֹ ששנינו במסכת תענית** (כה ע"ב),,

**פַּעַם אַחַת** (הייתה בצורת ממושכת ומנהיגי הציבור) **גָּזְרוּ תַּעֲנִית** (צום, כדי להתפלל שיבואו הגשמים) **וְלֹא נַעְנוּ.**

**יָרַד רַבִּי עֲקִיבָא לִפְנֵי הַתֵּיבָה וְאָמַר:**

**אָבִינוּ מַלְכֵּנוּ חָטָאנוּ לְפָנֶיךָ,**

 **אָבִינוּ מַלְכֵּנוּ עֲשֵׂה עִימָּנוּ לְמַעַן שְׁמֵךְ",**

**וְיָרְדוּ גְּשָׁמִים.**

**וּכְשֶׁרָאוּ שֶׁנַּעְנוּ בִּתְפִילָּה זוֹ הוֹסִיפוּ עָלֶיהָ מִדֵּי יוֹם בְּיוֹם וּקְבָעוּם לִימֵי הַתְּשׁוּבָה.**

(סדור רש"י סי' ק"פ הוצאת מקיצי נרדמים)

דיון

* לָמָּה לְדַעְתְּכֶם שִׁילֵּב רַבִּי עֲקִיבָא אֶת שֵׁנִי הַתְּאַרִים 'אָב' וּ'מֶלֶךְ' בִּתְפִילָּה זוֹ?
* חִישְׁבוּ - אֵיךְ קָשׁוּר שִׁילּוּב זֶה לַבַּקָּשָׁה לְהוֹרָדַת גֶּשֶׁם דַּוְוקָא?

נספח: נושאים להרחבה

**נספח א: אבינו מלכנו מול הפיוט "היום הרת עולם"**

* עַיְּינוּ בִּתְפִילַּת הַמּוּסָף שֶׁל רֹאשׁ הַשָּׁנָה. אֵיזֶה פִּיּוּט מַזְכִּיר אֶת תְּפִילַּת "אָבִינוּ מָלְכֶּנוּ "?
* בְּרֹאשׁ הַשָּׁנָה נָהוּג לוֹמַר אֶת הַפִּיּוּט הַבָּא:

**הַיּוֹם הֲרַת עוֹלָם**

**הַיּוֹם יַעֲמִיד בְּמִּשְׁפָּט כָּל יְצוּרֵי עוֹלָם**

**אִם כְּבָנִים אִם כַּעֲבָדִים.**

**אִם כְּבָנִים - רַחֲמֵנוּ כְּרַחֵם אָב עַל בָּנִים,**

**אִם כַּעֲבָדִים - עֵינֵינוּ לְךָ תְלוּיוֹת,**

**עַד שֶׁתְּחָנֵּנוּ**

**וְתוֹצִיא לָאוֹר מִשְׁפָּטֵנוּ**

**(אָיוֹם) קָדוֹשׁ.**

* מָה מְבַקְּשִׁים מֵהָקָּבָּ"ה בְּפִיּוּט זֶה?
* מָה הַקֶּשֶׁר בֵּינוֹ לְבֵין תְּפִילַּת "אָבִינוּ מָלַכֶּנוּ "?

**נספח ב: תפילת שמונה עשרה מול תפילת "אבינו מלכנו"**

עַיְּינוּ בִּתְפִילַּת עֲמִידָה "שְׁמוֹנֶה עֶשְׂרֵה" שֶׁל יוֹם חוֹל. מִיצְאוּ בִּיטּוּיִים מַקְבִּילִים לְבִיטּוּיִים בִּתְפִילַּת "אָבִינוּ מָלְכֶּנוּ".

דיון

* כַּמָּה מַקְבִּילוֹת מְצָאתֶם?
* בְּאֵיזֶה בְּרָכוֹת מְצָאתֶם אֶת הַמַּקְבִּילוֹת?
* מָה הַמַּשְׁמָעוּת לְדַעְתְּכֶם שֶׁל הַהַקְבָּלָה בֵּין תְּפִילַּת עֲמִידָה לִתְפִילַּת 'אָבִינוּ מָלְכֶּנוּ'?

**תפילת עמידה של ימי החול**

בָּרוּךְ אַתָּה ה' אֱלֹהֵינוּ וֵאלֹהֵי אֲבוֹתֵינוּ, אֱלֹהֵי אַבְרָהָם, אֱלֹהֵי יִצְחָק וֵאלֹהֵי יַעֲקֹב (...) בָּרוּךְ ... מָגֵן אַבְרָהָם.

אַתָּה, גִּבּוֹר לְעוֹלָם, ה'. מְחַיֵּה מֵתִים אַתָּה, רַב לְהוֹשִׁיעֵ (...) בָּרוּךְ ... מְחַיֵּה הַמֵּתִים.

אַתָּה קָדוֹשׁ וְשִׁמְךָ קָדוֹשׁ, וּקְדוֹשִׁים בְּכָל-יוֹם יְהַלְלוּךָ סֶּלָה. בָּרוּךְ ... הָאֵל הַקָּדוֹשׁ..

אַתָּה חוֹנֵן לְאָדָם דַּעַת, וּמְלַמֵּד לֶאֱנוֹשׁ בִּינָה. חָנֵּנוּ מֵאִתְּךָ חָכְמָה בִּינָה וָדָעַת. בָּרוּךְ ... חוֹנֵן הַדָּעַת.

הֲשִׁיבֵנוּ אָבִינוּ לְתוֹרָתֶךָ, וְקָרְבֵנוּ מַלְכֵּנוּ לַעֲבוֹדָתֶךָ, וְהַחֲזִירֵנוּ בִתְשׁוּבָה שְׁלֵמָה לְפָנֶיךָ. בָּרוּךְ ... הָרוֹצֶה בִתְשׁוּבָה.

סְלַח לָנוּ אָבִינוּ כִּי חָטָאנוּ, מְחֹל לָנוּ מַלְכֵּנוּ כִּי פָשַׁעְנוּ, כִּי אֵל טוֹב וְסַלָּח אָתָּה. בָּרוּךְ ... חַנּוּן הַמַּרְבֶּה לִסְלֹחַ.

רְאֵה-נָא בְעָנְיֵנוּ, וְרִיבָה רִיבֵנוּ. וּמַהֵר לְגָאֳלֵנוּ גְּאֻלָּה שְׁלֵמָה לְמַעַן שְׁמֶךָ, כִּי אֵל גּוֹאֵל חָזָק אָתָּה. בָּרוּךְ ... גּוֹאֵל יִשְׂרָאֵל.

רְפָאֵנוּ ה' וְנֵרָפֵא, הוֹשִׁיעֵנוּ וְנִוָּשֵׁעָה, כִּי תְהִלָּתֵנוּ אָתָּה, וְהַעֲלֵה אֲרוּכָה וּמַרְפֵּא לְכָל-תַּחֲלוּאֵינוּ וּלְכָל-מַכְאוֹבֵינוּ וּלְכָל-מַכּוֹתֵינוּ. כִּי אֵל רוֹפֵא רַחֲמָן וְנֶאֱמָן אָתָּה. בָּרוּךְ ... רוֹפֵא חוֹלֵי עַמּוֹ יִשְׂרָאֵל.

בָּרֵךְ עָלֵינוּ ה' אֱ-לֹהֵינוּ אֶת הַשָּׁנָה הַזֹּאת וְאֶת כָּל מִינֵי תְבוּאָתָהּ לְטוֹבָה.(...) וּבָרֵךְ שְׁנָתֵנוּ כַּשָּׁנִים הַטּוֹבוֹת. בָּרוּךְ ... מְבָרֵךְ הַשָּׁנִים.

תְּקַע בְּשׁוֹפָר גָּדוֹל לְחֵרוּתֵנוּ, וְשָׂא נֵס לְקַבֵּץ גָּלֻיּוֹתֵינוּ, וְקַבְּצֵנוּ מְהֵרָה יַחַד מֵאַרְבַּע כַּנְפוֹת הָאָרֶץ לְאַרְצֵנוּ. בָּרוּךְ ... מְקַבֵּץ נִדְחֵי עַמּוֹ יִשְׂרָאֵל.

הָשִׁיבָה שׁוֹפְטֵינוּ כְּבָרִאשׁוֹנָה, וְיוֹעֲצֵינוּ כְּבַתְּחִלָּה. וְהָסֵר מִמֶּנוּ יָגוֹן וַאֲנָחָה, וּמְלֹךְ עָלֵינוּ מְהֵרָה אַתָּה ה' לְבַדְּךָ, בְּחֶסֶד וּבְרַחֲמִים בְּצֶדֶק וּבְמִשְׁפָּט. בָּרוּךְ ... מֶלֶךְ אוֹהֵב צְדָקָה וּמִשְׁפָּט.

לַמִּינִים וְלַמַּלְשִׁינִים אַל תְּהִי תִקְוָה, וְכָל הַזֵּדִים כְּרֶגַע יֹאבֵדוּ, וְכָל-אוֹיְבֶיךָ וְכָל-שׂוֹנְאֶיךָ מְהֵרָה יִכָּרֵתוּ, וּמַלְכוּת הָרִשְׁעָה מְהֵרָה תְעַקֵּר וּתְשַׁבֵּר, וּתְכַלֵּם וְתַכְנִיעֵם בִּמְהֵרָה בְיָמֵינוּ. בָּרוּךְ ... שׁוֹבֵר אוֹיְבִים וּמַכְנִיעַ זֵדִים .

עַל הַצַּדִּיקִים וְעַל הַחֲסִידִים וְעַל שְׁאֵרִית עַמְּךָ בֵּית יִשְׂרָאֵל (וְעַל זִקְנֵיהֶם) וְעַל פְּלֵטַת בֵּית סוֹפְרֵיהֶם וְעַל גֵּרֵי הַצֶּדֶק וְעָלֵינוּ, יֶהֱמוּ נָא רַחֲמֶיךָ ה’ אֱלֹהֵינוּ, וְתֵן שָׂכָר טוֹב לְכָל-הַבּוֹטְחִים בְּשִׁמְךָ בֶאֱמֶת, וְשִׂים חֶלְקֵנוּ עִמָּהֶם, וּלְעוֹלָם לֹא נֵבוֹשׁ כִּי-בְךָ בָטַחְנוּ, וְעַל חַסְדְּךָ הַגָּדוֹל בֶּאֱמֶת נִשְׁעָנְנוּ. בָּרוּךְ אַתָּה ה', מִשְׁעָן וּמִבְטָח לַצַּדִּיקִים.

תִּשְׁכּוֹן בְּתוֹךְ יְרוּשָׁלַיִם עִירְךָ כַּאֲשֶׁר דִּבַּרְתָּ, וְכִסֵּא דָוִד עַבְדְּךָ, מְהֵרָה בְתוֹכָהּ תָּכִין, וּבְנֵה אוֹתָהּ בִּנְיַן עוֹלָם בִּמְהֵרָה בְיָמֵינוּ. בָּרוּךְ ... בּוֹנֵה יְרוּשָׁלָיִם.

אֶת צֶמַח דָּוִד עַבְדְּךָ מְהֵרָה תַצְמִיחַ, וְקַרְנוּ תָרוּם בִּישׁוּעָתֶךָ. כִּי לִישׁוּעָתְךָ קִוִּינוּ וְצִפִּינוּ כָל-הַיּוֹם. בָּרוּךְ ... מַצְמִיחַ קֶרֶן יְשׁוּעָה.

שְׁמַע קוֹלֵנוּ ה' אֱלֹהֵינוּ, אָב הָרַחֲמָן רַחֵם עָלֵינוּ, וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ, כִּי אֵל שׁוֹמֵעַ תְּפִלּוֹת וְתַחֲנוּנִים אָתָּה. וּמִלְּפָנֶיךָ מַלְכֵּנוּ, רֵיקָם אַל-תְּשִׁיבֵנוּ, חָנֵּנוּ וַעֲנֵנוּ וּשְׁמַע תְּפִלָּתֵנוּ. כִּי אַתָּה שׁוֹמֵעַ תְּפִלַּת כָּל-פֶּה. בָּרוּךְ ... שׁוֹמֵעַ תְּפִלָּה.

רְצֵה ה' אֱלֹהֵינוּ בְּעַמְּךָ יִשְׂרָאֵל, וּלִתְפִלָּתָם שְׁעֵה, וְהָשֵׁב הָעֲבוֹדָה לִדְבִיר בֵּיתֶךָ, (...) וְתֶחֱזֶינָה עֵינֵינוּ בְּשׁוּבְךָ לְצִיּוֹן בְּרַחֲמִים. בָּרוּךְ ... הַמַּחֲזִיר שְׁכִינָתוֹ לְצִיּוֹן.

מוֹדִים אֲנַחְנוּ לָךְ, שָׁאַתָּה הוּא ה' אֱלֹהֵינוּ וֵאלֹהֵי אֲבוֹתֵינוּ לְעוֹלָם וָעֶד, (...) בָּרוּךְ... הַטּוֹב שִׁמְךָ וּלְךָ נָאֶה לְהוֹדוֹת.

שִׂים שָׁלוֹם טוֹבָה וּבְרָכָה, חַיִּים חֵן וָחֶסֶד וְרַחֲמִים, עָלֵינוּ וְעַל כָּל-יִשְׂרָאֵל עַמֶּךָ. (...) בָּרוּךְ ... הַמְּבָרֵךְ אֶת עַמּוֹ יִשְׂרָאֵל בַּשָּׁלוֹם. אָמֵן.